2018 թվականի հոկտեմբերի 19-ին ՀՊՏՀ մարքեթինգի և բիզնեսի կազմակերպման ֆակուլտետի ուսանողների և դասախոսների առաջարկով շարունակական կրթության և կարիերայի բաժնի նախաձեռնությամբ կազմակերպվել էր բաց դաս՝ «Դատաապրանքագիտական փորձաքննության էությունը, տեսակները, քրեա-իրավական ոլորտում փորձաքննության լուծման ենթակա հարցերը և առկա խնդիրները» թեմայով, որի համար հրավիրվել էին ՀՊՏՀ շրջանավարտներ, ինչպես նաև դասախոսական կազմի ներկայացուցիչներ: Բաց դասն անցկացվել է «Փորձաքննությունների ազգային բյուրո» ՊՈԱԿ-ի ապրանքագիտական փորձաքննությունների բաժնի պետ Հովհաննես Գաբրիելյանի, փորձագետներ Շուշանիկ Մովսիսյանի և Հարություն Թովմասյանի կողմից: Բաց դասին մասնակցում էին նաև մարքեթինգի և բիզնեսի կազմակերպման ֆակուլտետի կոմերցիայի և բիզնեսի կազմակերպման ամբիոնի ապրանքագիտություն և ապրանքների որակի փորձաքննություն մասնագիտության ուսանողները, ամբիոնի պրոֆեսորադասախոսական կազմը, ի դեմս դասախոսներ` Ս.Սարատիկյանի, Ս.Սահրադյանի, Վ.Մելիքյանի, շարունակական կրթության և կարիերայի բաժնի պետ Աիդա Առուստամյանի: Բաց դասի ընթացքում ապրանքագիտական փորձաքննությունների բաժնի պետ Հովհաննես Գաբրիելյանը մանրամասն ներկայացրել է «Փորձաքննությունների ազգային բյուրո» ՊՈԱԿ-ի գործունեությունը, իրավասությունների շրջանակը, կառուցվածքը, գիտական գործունեությանն ու միջազգային համագործակցությանը՝ կարևորելով Հայաստանի Հանրապետությունում բյուրոյի կարևորագույն նշանակությունը՝ քրեա-իրավական ոլորտում: Ներկայացվել է նաև ապրանքագիտական փորձաքննությունների բաժնում կատարվող փորձաքննությունների տեսակները և ենթատեսակները, փորձագիտական հետազոտությունների օբյեկտները, խնդիրներն ու ուղղվածությունները՝ նշելով, որ յուրաքանչյուր տարի «Փորձաքննությունների ազգային բյուրո» ՊՈԱԿ-ում իրականացվում են քրեական, քաղաքացիական, վարչական գործերով և պայմանագրային հիմունքներով ավելի քան 1100՝ տարբեր ենթատեսակների ապրանքագիտական փորձաքննություններ: